आजकल शहरों में चिड़ियाएं लगभग गायब ही हो चुकी हैं । लेकिन ऐसा लगता है कि इनकी जगह कबूतरों ने ले ली है। कबूतरी रंग के ये कबूतर झुण्ड के झुण्ड नज़र आते हैं। इनकी बहुतायत से शहरी लोग भी परेशान हो गए हैं क्योंकि ये बालकनी में बैठ कर अपनी बीट से सारी बालकनी को गन्दा कर देते हैं। इसलिए हमारे आस पास बहुत से घरों में लोगों ने बालकनी को शीशे लगाकर बंद कर दिया है। लेकिन हमें तो खुला आसमान , खुली हवा और खुला वातावरण ही अच्छा लगता है। इसलिए हमने अभी तक अपनी बालकनी को खुला ही रखा है। हालाँकि , इसकी कीमत तो अदा करनी ही पड़ती है।